**Bestyrelsesmøde i Marienlyst Grundejerforening d. 17. november 2015**

**Deltagere:** Formand Finn Bjerre Nielsen

 Kasserer Peter Sølling Jørgensen

 Trine Ferdinand

 Jørgen Mikkelsen (Referent)

Jan Richter måtte melde afbud.

**1. Økonomi**

Der er DKK 104.278 i kassen.

**2. Stadion projekt.**

Medlemmer af Bestyrelsen har haft møde med borgmester Benedikte Kjær og Fagdirektør Jan Rich vedrørende projektet. Vi havde flere spørgsmål til stadionprojektet som kort går ud på at alle grundene sælges til et konsortium, der vil opfører huse på arealet tæt på Nationernes allé på selve stadiongrunden. Badmintonhallen og tennisbaner nedlægges og opføres enten ved det nye stadion eller ved tennishallerne. Mødet var ikke specielt positivt for foreningen, men dog rimeligt oplysende. Referat af mødet vil blive rundsendt til foreningens medlemmer. Byrådet vedtager projektet den 7. eller 17. december.

Bestyrelsen følger projektet nøje.

**Der er et stort heldagsmøde på Hotel Marienlyst om projektet den 25. november. Vi opfordrer alle der kan deltage til at møde op til dette heldagsmøde. Se nærmere på sn.dk og søg Helsingør, ””Borgmester åbner stormøde om kæmpestadion””.**

**3. Eng, Lund, Strand**

Vore foranstaltninger til at holde den japanske pil på engen nede med ’Round Up’ ser ud til at være lykkedes. Vi holder dog skarpt øje med om den vil spredes sig.

Stander med hundeposer indkøbes og opsættes ved affaldsstanden ved bænken på engen tæt ved de store pile.

Som fremført i tidligere referater beslutter bestyrelsen hvert år om engen skal klippes. Den endelig afgørelse træffes ved årets første bestyrelsesmøde i februar/marts.

Trods et tilsagn fra kommunen om ekstra skraldespand ved bænken midt på engen, er der endnu ikke sket noget – kommunen rykkes igen.

Parkeringssagen:

Nationernes allé er en smal privat vej og for at sikre at evt. redningskøretøjer kan passere evt. holdende biler, er det nødvendigt at parkere i rabatten. Dette vil stride mod kommunens nyligt vedtagne parkeringsregler, der påbyder at parkering i rabatten er forbudt i hele Kommunen.

Bestyrelsen og i særdeleshed Formanden har arbejdet for en fritagelse fra disse regler under henvisning til vejens beskaffenhed. Trods adskillige anmodninger til kommunen om en inspektion af Nationernes allé, blev dette ikke gennemført, før Kommunen offentliggjorde navnene på de veje som ville blive fritaget for de nye regler- og vor vej er ikke iblandt. Dette betyder at vi og vore gæster fremover ikke kan parkere i rabatten. Syndere risikerer bøder fra Politiet.

Efter voldsommen protester lykkedes det dog Formanden at arrangere en inspektion som fandt sted først i november. Den parkeringsansvarlige fra kommunen meddelte under inspektionen at kommunen nok ville genoverveje vejens status og melde tilbage. Endnu har vi ikke hørt noget og Formanden kontakter kommunen for et svar.

**4. Kystsikring.**

Diverse arbejder vedrørende regnvandsrøret ved no. 30 er afsluttet.

En opdateret medlemsliste er leveret til laget.

Hotellet har ikke præsenteret planer for evt. kystsikring.

**5. Port, Vej.**

De ødelagte steler på vejen vil blive genetablet i november. Det var en bil fra Stark, der var synderen, og de har erkendt ansvar og vil sørge for genetablering.

Hullet i hegnet blev repareret i sommer. Vi har endnu ikke modtaget regningen.

Ingen ny handy-woman/mand er udpeget. Ingen nye forslag er indkommet. Forslag modtages gerne.

Det blev besluttet, at foreningen vil indkøbe en kraftig flytbar pumpe til tømning af diverse krybekældre, garager med videre i forbindelse med storm og evt. oversvømmelse. Pumpen vil blive opbevaret i nummer 20.

**6. Lokalområdet**

Intet at bemærke.

**7. Evt.**

Næste møde den tirsdag 1. marts hos Trine i no. 7 kl. 2000.